pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“พวงเพ็ชร”  แนะ พศ. ทำฐานข้อมูลวัด ดัน “วัดท่องเที่ยว” เอาใจสายธรรมมะ สายมู กระตุ้นเศรฐกิจ
วันศุกร์ที่ 10 พฤศจิกายน 2566
10/11/2566
“พวงเพ็ชร”  แนะ พศ. ทําฐานข้อมูลวัด ดัน “วัดท่องเที่ยว” เอาใจสายธรรมมะ สายมู กระตุ้นเศรฐกิจ
“พวงเพ็ชร”  แนะ พศ. ทําฐานข้อมูลวัด
ดัน “วัดท่องเที่ยว” เอาใจสายธรรมมะ สายมู กระตุ้นเศรฐกิจ
วันนี้ (10 พฤศจิกายน 2566) เวลา 11.30 น. นางพวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมด้วย นายวราวุธ ยันต์เจริญ ผู้ช่วยรัฐมนตรีประจําสํานักนายกรัฐมนตรี และคณะทํางาน เดินทางไปยัง อ.พุทธมณฑล จ.นครปฐม เพื่อตรวจเยี่ยมและมอบนโยบายแก่คณะผู้บริหารและเจ้าหน้าที่สํานักงานพระพุทธศาสนาแห่งชาติ (พศ.) โดยมี นายอินทพร จั่นเอี่ยม รองผู้อํานวยการ รักษาราชการแทนผู้อํานวยการสํานักงานพระพุทธศาสนาแห่งชาติ พร้อมด้วยคณะผู้บริหาร ให้การต้อนรับ
เพื่อรับฟังรายงานผลการดําเนินงาน ซึ่งสํานักงานพระพุทธศาสนาแห่งชาติ หรือ พศ. เป็นองค์กรที่ขับเคลื่อนกิจการทางพระพุทธศาสนาให้มีความมั่นคง ยั่งยืน รวมถึงทําหน้าที่ในการประสานงานและให้การดูแลคณะสงฆ์ ปัจจุบัน พศ. มีการปรับตัวต่อการดําเนินงานในยุคดิจิทัล โดยมีการทําฐานข้อมูลกลาง Big Data เพื่อเป็นประโยชน์ต่อการเก็บรวบรวมข้อมูลประกอบการพัฒนาต่างๆ ในอนาคต
นางพวงเพ็ชรฯ กล่าวว่า ตามที่ทาง พศ. มีการจัดเก็บข้อมูลพระสงฆ์ โดยจัดทําเป็น Big Data ตนได้แนะนําเพิ่มเติม ให้ พศ. มีการรวบรวมฐานข้อมูลวัดทั่วประเทศ ทั้งวัดร้าง วัดยากจน และวัดที่สามารถพัฒนาเป็นแหล่งท่องเที่ยวได้ ทั้งในเชิงสถาปัตยกรรม เชิงศรัทธา เชิงธรรมชาติ และเชิงปฏิบัติธรรม ซึ่งจะเป็นส่วนหนึ่งในการดึงพลังศรัทธาทางพระพุทธศาสนา ให้คนสนใจเข้าวัด เป็นการช่วยกระจายรายได้แก่คนในพื้นที่ใกล้เคียง โดยจะเร่งประสานเรื่องนี้กับกระทรวงการท่องเที่ยวและกีฬา เพื่อบรรจุข้อมูลในสถานที่ท่องเที่ยวของประเทศ
นางพวงเพ็ชรฯ กล่าวเพิ่มเติมว่า ได้ให้ทาง พศ. หาแนวทางให้พระสงฆ์ และเณร ที่สึกไปแล้ว สามารถกลับมาช่วยเหลืองานทางพระพุทธศาสนาได้ ทั้งงานสอน งานทํานุบํารุงต่างๆ และส่วนหนึ่งสามารถช่วยเหลือพระสงฆ์ที่อาพาธ (พระคิลานุปัฏฐาก) ที่มีอยู่ประมาณ 10,000 รูป เป็นพระอาสาสมัครสาธารณสุข ที่ต้องผ่านการฝึกช่วยเหลือเบื้องต้น ซึ่งวันจันทร์นี้ จะนําเรื่องนี้ไปหารือกับกระทรวงสาธารณสุขอีกครั้ง
รัฐบาลไทย-ข่าวทำเนียบรัฐบาล-เพียง 1 ชั่วโมง!! ลูกค้าแห่จองสิทธิ์ดอกเบี้ยสินเชื่อและเงินฝาก ธอส. สูงถึง 1,296 ล้านบาท ในงานมหกรรมทางการเงินรูปแบบออนไลน์ Digital Event Marketing Fair
วันศุกร์ที่ 10 พฤศจิกายน 2566
10/11/2566
เพียง 1 ชั่วโมง!! ลูกค้าแห่จองสิทธิ์ดอกเบี้ยสินเชื่อและเงินฝาก ธอส. สูงถึง 1,296 ล้านบาท ในงานมหกรรมทางการเงินรูปแบบออนไลน์ Digital Event Marketing Fair
ธอส. จัดงานมหกรรมทางการเงิน Digital Event Marketing Fair ในรูปแบบ Live Streaming ผ่านช่องทาง Facebook Fanpage ธนาคารอาคารสงเคราะห์ เมื่อวันพฤหัสบดีที่ 9 พฤศจิกายน 2566 เวลา 16.00 - 17.00 น. ที่ผ่านมา
ธนาคารอาคารสงเคราะห์ (ธอส.) จัดงานมหกรรมทางการเงิน Digital Event Marketing Fair ในรูปแบบ Live Streaming ผ่านช่องทาง Facebook Fanpage ธนาคารอาคารสงเคราะห์ เมื่อวันพฤหัสบดีที่ 9 พฤศจิกายน 2566 เวลา 16.00 - 17.00 น. ที่ผ่านมา โดยภายในงานมีโปรโมชันอัตราดอกเบี้ยพิเศษทั้งสินเชื่อและเงินฝากออมทรัพย์สําหรับลูกค้าที่ทํางานในหน่วยงานที่มีสวัสดิการกับธนาคาร ตาม "โครงการสวัสดิการเงินกู้เพื่อที่อยู่อาศัย ประเภทไม่มีเงินฝาก" ผลปรากฏว่า เพียง 1 ชั่วโมง มีลูกค้าให้ความสนใจเข้าร่วมงาน และจองสิทธิ์โปรโมชันอัตราดอกเบี้ยพิเศษจํานวนสูงถึง 1,296 ล้านบาท แบ่งเป็น สินเชื่ออัตราดอกเบี้ยต่ํา 0% 3 เดือนแรก (เฉลี่ย 3 ปีแรก 2.70% ต่อปี) วงเงิน 1,258 ล้านบาท และเงินฝากออมทรัพย์ GHB Welfare Savings อัตราดอกเบี้ยสูง 1.85% ต่อปี วงเงิน 38 ล้านบาท
ทั้งนี้ ลูกค้ายังสามารถจองสิทธิ์โปรโมชันสินเชื่อดังกล่าวนี้ได้ถึงวันที่ 13 พฤศจิกายน 2566 เวลา 24.00 น. ยื่นคําขอกู้และทํานิติกรรมได้ภายในวันที่ 28 ธันวาคม 2566 ส่วนผู้ที่จองสิทธิ์โปรโมชันเงินฝากออมทรัพย์ สามารถเปิดบัญชีเงินฝากที่สาขาธนาคารขั้นต่ํา 10,000 บาทขึ้นไป ตั้งแต่วันนี้ถึงวันที่ 18 พฤศจิกายน 2566 โดยจะได้รับของสมนาคุณกระเป๋าสะพายท่านละ 1 ใบ สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคาร ได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-นายสุทิน คลังแสง รัฐมนตรีว่าการกระทรวงกลาโหม ได้ให้การต้อนรับ พล.อ. Li Qiaoming ผู้บัญชาการกองทัพบก
วันศุกร์ที่ 10 พฤศจิกายน 2566
นายสุทิน คลังแสง รัฐมนตรีว่าการกระทรวงกลาโหม ได้ให้การต้อนรับ พล.อ. Li Qiaoming ผู้บัญชาการกองทัพบก
กองทัพปลดปล่อยประชาชนจีน ในโอกาสเดินทางเยือนประเทศไทยอย่างเป็นทางการ ในฐานะแขกของ ทบ. ระหว่าง 8 - 12 พ.ย.66 ณ ห้องรับรอง รมว.กห.
รัฐบาลไทย-ข่าวทำเนียบรัฐบาล-รมว.ยุติธรรม ประชุมแม่ทัพภาคที่ ๒ ดีเอสไอ และ ป.ป.ส. ผนึกกำลังแก้ไขปัญหายาเสพติดตามนโยบายรัฐบาล โจทย์ใหญ่หวังผลสำเร็จภายใน ๑ ปี เห็นผลเป็นรูปธรรม
วันศุกร์ที่ 10 พฤศจิกายน 2566
10/11/2566
รมว.ยุติธรรม ประชุมแม่ทัพภาคที่ ๒ ดีเอสไอ และ ป.ป.ส. ผนึกกําลังแก้ไขปัญหายาเสพติดตามนโยบายรัฐบาล โจทย์ใหญ่หวังผลสําเร็จภายใน ๑ ปี เห็นผลเป็นรูปธรรม
รมว.ยุติธรรม ประชุมแม่ทัพภาคที่ ๒ ดีเอสไอ และ ป.ป.ส. ผนึกกําลังแก้ไขปัญหายาเสพติดตามนโยบายรัฐบาล โจทย์ใหญ่หวังผลสําเร็จภายใน ๑ ปี เห็นผลเป็นรูปธรรม
ในวันพุธที่ ๑๘ ตุลาคม ๒๕๖๖ เวลา ๑๑.๑๕ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ประชุมหารือเรื่องแนวทางแก้ไขปัญหายาเสพติดตามนโยบายของรัฐบาล ร่วมกับ พลโท อดุลย์ บุญธรรมเจริญ แม่ทัพภาคที่ ๒​ โดยมี นายยู่สิน จินตภากร ผู้ช่วยรัฐมนตรีประจํากระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม​ พันตํารวจตรี ยุทธนา แพรดํา รองอธิบดีกรมสอบสวนคดีพิเศษ นายธนากร คัยนันท์ รองเลขาธิการ ป.ป.ส.​ พร้อมด้วยเจ้าหน้าที่ที่เกี่ยวข้อง เข้าร่วม ณ ห้องประชุมกระทรวงยุติธรรม ๑๐ - ๐๖ อาคารกระทรวงยุติธรรม กรุงเทพมหานคร
ทั้งนี้ ที่ประชุมได้หารือและแลกเปลี่ยนความคิดเห็นถึงกรอบแนวคิด สภาพปัญหาและแนวทางแก้ไขปัญหายาเสพติด​ตามนโยบายของรัฐบาล โดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้ประกาศแก้ไขปัญหายาเสพติดเป็นวาระแห่งชาติ พร้อมย้ําให้ทุกหน่วยงานต้องร่วมมือแก้ไขปัญหา บังคับใช้กฎหมายยาเสพติดอย่างจริงจังและมีประสิทธิภาพ
โอกาสนี้ รัฐมนตรีว่าการกระทรวงยุติธรรม กล่าวว่า ปัญหายาเสพติดมีพลวัตแห่งการเปลี่ยนแปลง
ส่งผลกระทบต่อเศรษฐกิจ และการพัฒนาประเทศไปสู่ความเจริญ​ สิ่งสําคัญพบว่ายาเสพติดมาจากต่างประเทศ สิ่งที่ต้องทํา คือ ต้องปรับรูปแบบในการแก้ปัญหาเพื่อปกป้องและวางแนวทางในการที่จะไม่ให้ยาเสพติดเข้ามาในประเทศได้​ ยาเสพติดกับสันติสุขจะคู่ขนาน​ สังคมที่มีสันติสุขจะไม่มีปัญหายาเสพติด แต่สังคมที่เต็มไปด้วยยาเสพติดจะหาสันติสุขไม่ได้
ดังนั้น เราต้องช่วยกันเพื่อให้สถานการณ์ปัญหายาเสพติดดีขึ้น​ เป้าหมาย คือ การสกัดกั้นยาเสพติด ด้วยรูปแบบและวิธีการใหม่ โดยมีโจทย์ใหญ่หวังผลสําเร็จภายใน ๑ ปี ที่ต้องเห็นผลการแก้ไขปัญหายาเสพติดอย่างเป็นรูปธรรม เพราะปัญหายาเสพติดเป็นปัญหาร่วมกันของคนทั้งประเทศ เป็นวาระเพื่อชาติและเพื่ออนาคตของประเทศไทย
รัฐบาลไทย-ข่าวทำเนียบรัฐบาล-วธ. เปิด “ตลาดน้ำบางน้ำผึ้ง" สมุทรปราการ ยกระดับ ๑๐ ตลาดบก ๖ ตลาดน้ำ สืบสานวัฒนธรรมไทย ปั้นตลาดน้ำเป็น Soft Power ดึงดูดนักท่องเที่ยวทุกระดับ กระตุ้นเศรษฐกิจ สร้างอาชีพ สร้างรายได้
วันศุกร์ที่ 10 พฤศจิกายน 2566
10/11/2566
วธ. เปิด “ตลาดน้ําบางน้ําผึ้ง" สมุทรปราการ ยกระดับ ๑๐ ตลาดบก ๖ ตลาดน้ํา สืบสานวัฒนธรรมไทย ปั้นตลาดน้ําเป็น Soft Power ดึงดูดนักท่องเที่ยวทุกระดับ กระตุ้นเศรษฐกิจ สร้างอาชีพ สร้างรายได้
วธ. เปิด “ตลาดน้ําบางน้ําผึ้ง" สมุทรปราการ ยกระดับ ๑๐ ตลาดบก ๖ ตลาดน้ํา สืบสานวัฒนธรรมไทย ปั้นตลาดน้ําเป็น Soft Power ดึงดูดนักท่องเที่ยวทุกระดับ กระตุ้นเศรษฐกิจ สร้างอาชีพ สร้างรายได้ให้กับประชาชน
วธ. เปิด “ตลาดน้ําบางน้ําผึ้ง” สมุทรปราการยกระดับ ๑๐ ตลาดบก ๖ ตลาดน้ํา สืบสานวัฒนธรรมไทย ปั้นตลาดน้ําเป็น Soft Power ดึงดูดนักท่องเที่ยวทุกระดับ กระตุ้นเศรษฐกิจ สร้างอาชีพ สร้างรายได้ให้กับประชาชน
วันที่ ๒๓ กันยายน ๒๕๖๖ เวลา ๑๐.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดตัว ๑๐ ตลาดบก ๖ ตลาดน้ํา สืบสานวัฒนธรรมไทย ประจําปีงบประมาณ พ.ศ. ๒๕๖๖ “ตลาดน้ําบางน้ําผึ้ง” โดยมีพระครูปัญญาธีรานุวัตร ดร. เจ้าอาวาสวัดบางน้ําผึ้งใน นายชัยพจน์ จรูญพงศ์ รองผู้ว่าราชการจังหวัดสมุทรปราการ นางยุถิกา อิศรางกูร ณ อยุธยา รองปลัดกระทรวงวัฒนธรรม นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม วัฒนธรรมจังหวัดในพื้นที่ภาคกลาง หัวหน้าส่วนราชการ ผู้นําชุมชนฯ ผู้ขับเคลื่อนตลาดน้ําบางน้ําผึ้ง เครือข่ายทางวัฒนธรรม แขกผู้มีเกียรติ และสื่อมวลชน เข้าร่วม ณ ตลาดน้ําบางน้ําผึ้ง อําเภอพระประแดง จังหวัดสมุทรปราการ
ในโอกาสนี้ ภายในงานมีกิจกรรมประกอบด้วย การแสดงศิลปวัฒนธรรม ชื่อชุดการแสดง “มหัศจรรย์ของดีบางน้ําผึ้ง” พิธีมอบเกียรติบัตรให้แก่ผู้สนับสนุนการขับเคลื่อนตลาดน้ําฯ เยี่ยมชมการสาธิตภูมิปัญญาทางวัฒนธรรม ผลิตภัณฑ์ทางวัฒนธรรม (CPOT/CCPOT) และเยี่ยมชมตลาดน้ําบางน้ําผึ้ง
ทั้งนี้ “ตลาดน้ําบางน้ําผึ้ง จังหวัดสมุทรปราการ” ตั้งอยู่บริเวณตําบลบางน้ําผึ้ง ซึ่งเป็น ๑ ใน ๖ ตําบล
ในพื้นที่สามน้ํา คือน้ําจืด น้ําเค็ม และน้ํากร่อย ของคุ้งบางกระเจ้า หรือคุ้งกระเพาะหมู เป็นพื้นที่สีเขียว แหล่งผลิตอากาศบริสุทธิ์ขนาดใหญ่ เสน่ห์ของตลาดแห่งนี้ คือ วิถีชีวิตชาวบ้านริมคลอง ส่วนใหญ่เป็นชาวไทยภาคกลาง
ชาวไทยเชื้อสายมอญและจีน โดยมีการจําหน่ายผลิตภัณฑ์พื้นบ้านและอาหาร ควบคู่ไปกับการจัดกิจกรรมท่องเที่ยวสัมผัสวิถีชุมชน ชื่นชมธรรมชาติอันสวยงามของสวนเกษตรผสมผสาน ตลาดบางน้ําผึ้งมีอาหารรสเลิศระดับตํานาน เช่น ก๋วยเตี๋ยวหมูต้มยํา ขนมจีนแกงไก่ ปลาทูต้มเค็ม ไข่ปลาหมึกห่อใบตองย่าง แจงลอน ไส้กรอก ไส้อั่ว ตะโก้ ขนมบ้าบิ่น ขนมปั้นสิบ และลูกจากลอยแก้ว สําหรับของฝากประจําตลาด นอกจากผักผลไม้ ขนมไทยเลิศรส เมี่ยงคํา ปลาทูทอด อาหารนานาชนิด ยังมีผลิตภัณฑ์จากน้ําผึ้งชันโรง ลูกประคบสมุนไพร และผลิตภัณฑ์จากกลุ่มแม่บ้าน
บางน้ําผึ้งพอเพียงอีกมากมาย เปิดบริการวันเสาร์ – อาทิตย์ และวันหยุดนักขัตฤกษ์ เวลา ๐๘.๐๐- ๑๖.๐๐ น.
รัฐบาลไทย-ข่าวทำเนียบรัฐบาล-ดีอี จับมือ สมาคมผู้ใช้ดิจิทัลไทย (DUGA) เตรียมจัดงาน  eGovernment Forum 2024
วันศุกร์ที่ 10 พฤศจิกายน 2566
ดีอี จับมือ สมาคมผู้ใช้ดิจิทัลไทย (DUGA) เตรียมจัดงาน  eGovernment Forum 2024
ดีอี จับมือ สมาคมผู้ใช้ดิจิทัลไทย (DUGA) เตรียมจัดงาน  eGovernment Forum 2024
วันนี้ (11 พฤศจิกายน 2566) นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (รองปลัดดีอี) เป็นประธานการประชุมคณะกรรมการที่ปรึกษาโครงการ eGovernment Forum 2024 ในฐานะประธานที่ปรึกษาการจัดงาน จัดโดยกระทรวงดิจิทัลเพื่อเศรษฐกิจและสังคม ร่วมกับสมาคมผู้ใช้ดิจิทัลไทย (DUGA) เป็นเจ้าภาพร่วมในการจัดงาน ณ ห้องประชุม 802 ชั้น 8 กระทรวงดิจิทัลเพื่อเศรษฐกิจและสังคม
งานดังกล่าวจัดขึ้นเพื่อบูรณาการหน่วยงานภาครัฐที่จะสามารถตอบโจทย์ด้านการอํานวยความสะดวกในด้านการบริการแก่ประชาชนได้มากขึ้น โดยนําเทคโนโลยีและอุปกรณ์ดิจิทัลมาสนับสนุนการปฏิบัติงานของภาครัฐไทย เพื่อให้สามารถดําเนินงานได้อย่างถูกต้อง แม่นยํา รวดเร็ว และตรงจุดมากขึ้น ยกระดับงานบริการภาครัฐไทยสู่การเป็นรัฐบาลดิจิทัล โดยงานจัดขึ้นในวันที่ 29 – 30 พฤษภาคม 2567 ณ โรงแรมเดอะ เบอร์เคลีย์โฮเต็ล ประตูน้ํา กรุงเทพฯ
________________
รัฐบาลไทย-ข่าวทำเนียบรัฐบาล-เกษตรฯ เร่งเสนอโครงการสนับสนุนค่าบริหารจัดการฯ ข้าว ปีการผลิต 2566/67 ไร่ละ 1,000 บาท ไม่เกิน 20 ไร่ จ่อเข้า ครม. อังคารหน้า
วันศุกร์ที่ 10 พฤศจิกายน 2566
เกษตรฯ เร่งเสนอโครงการสนับสนุนค่าบริหารจัดการฯ ข้าว ปีการผลิต 2566/67 ไร่ละ 1,000 บาท ไม่เกิน 20 ไร่ จ่อเข้า ครม. อังคารหน้า
เกษตรฯ เร่งเสนอโครงการสนับสนุนค่าบริหารจัดการฯ ข้าว ปีการผลิต 2566/67 ไร่ละ 1,000 บาท ไม่เกิน 20 ไร่ จ่อเข้า ครม. อังคารหน้า
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมหารือการบริหารจัดการข้าว ภายใต้คณะอนุกรรมการนโยบายและบริหารข้าวแห่งชาติด้านการผลิต (กข.)
โดยมี นายประยูร อินสกุล ปลัดกระทรวงเกษตรและสหกรณ์ และหน่วยงานที่เกี่ยวข้อง เข้าร่วมประชุม ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ว่า เช้าวันนี้ได้เร่งประชุมคณะอนุกรรมการฯ ชุดดังกล่าว เนื่องจากในช่วงบ่ายจะมีการประชุมคณะกรรมการนโยบายและบริหารข้าวแห่งชาติ (นบข.) โดยมีนายกรัฐมนตรีเป็นประธาน
ซึ่งมีวาระเร่งด่วนคือการพิจารณาโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว
ปีการผลิต 2566/67 ในอัตราไร่ละ 1,000 บาท ครัวเรือนละไม่เกิน 20 ไร่ วงเงินไม่เกิน 20,000 บาท วงเงินงบประมาณจ่ายขาด 56,321.07 ล้านบาท ทั้งนี้ ที่ประชุมมีมติเห็นชอบให้เสนอโครงการดังกล่าวต่อ นบข. พิจารณา โดยมอบหมายกระทรวงเกษตรและสหกรณ์กําหนดเงื่อนไขการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว และมอบหมายกรมการค้าภายใน ในฐานะกรรมการและผู้ช่วยเลขานุการ นบข. ร่วมกับ ธนาคารเพื่อการเกษตรและสหกรณ์การเกษตร (ธ.ก.ส.) จัดทํารายละเอียดข้อมูลที่หน่วยงานของรัฐต้องนําเสนอพร้อมกับการขออนุมัติต่อคณะรัฐมนตรีตามมาตรา 27 และมาตรา 28 แห่งพระราชบัญญัติวินัยการเงินการคลังของรัฐ พ.ศ. 2561รวมทั้ง การขอเพิ่มองค์ประกอบของ นบข. จํานวน 3 ราย ได้แก่ อธิบดีกรมส่งเสริมสหกรณ์ ประธานศูนย์ข้าวชุมชนระดับประเทศ อีก 2 ราย เป็นกรรมการ และขอเพิ่มองค์ประกอบของ กข. จํานวน 2 ราย เป็นอนุกรรมการ เพื่อให้การดําเนินงานบริหารจัดการข้าวเป็นไปด้วยความราบรื่น คล่องตัว มีการพิจารณาโดยละเอียดถี่ถ้วน รอบคอบ ครบทุกด้าน โดยหาก นบข.
มีมติเห็นชอบตามที่ กข. เสนอ ก็จะนํามติดังกล่าวเสนอต่อคณะรัฐมนตรีพิจารณาตามระเบียบต่อไป ให้ทันในวันอังคารหน้า (14 พ.ย. 2566)
ขณะเดียวกัน ได้เน้นย้ําการดําเนินงานตามมติคณะรัฐมนตรี เมื่อวันที่ 7 พฤศจิกายน 2566 ที่ผ่านมา เกี่ยวกับมาตรการรักษาเสถียรภาพราคาข้าว ปีการผลิต 2566/67 จํานวน 2 โครงการ โดยเฉพาะโครงการสินเชื่อชะลอการขายข้าวเปลือกนาปี ปีการผลิต 2566/67 ได้กําชับให้ปลัดกระทรวงเกษตรและสหกรณ์ และอธิบดีกรมส่งเสริมสหกรณ์ เน้นย้ําให้สหกรณ์การเกษตรทั่วประเทศรับซื้อข้าวหอมมะลิสดจากเกษตรกรในราคาไม่ต่ํากว่าตันละ 12,000 บาท อีกด้วย
รัฐบาลไทย-ข่าวทำเนียบรัฐบาล-“กรุงไทย” เติมสุขวัยเกษียณ ด้วย “สินเชื่ออเนกประสงค์สำหรับข้าราชการบำนาญ” ดอกเบี้ย 4.14%
วันศุกร์ที่ 10 พฤศจิกายน 2566
10/11/2566
“กรุงไทย” เติมสุขวัยเกษียณ ด้วย “สินเชื่ออเนกประสงค์สําหรับข้าราชการบํานาญ” ดอกเบี้ย 4.14%
ธ.กรุงไทยออกผลิตภัณฑ์สินเชื่ออเนกประสงค์สําหรับ ขรก.บํานาญ อัตราดอกเบี้ยพิเศษ เริ่มต้นเพียง 4.14% ต่อปี ตลอดอายุสัญญา โดยให้วงเงินกู้สูง และกู้ได้เต็ม 100% ของหนังสือรับรองสิทธิ ระยะเวลาผ่อนชําระนานสูงสุด 30 ปี  ไม่จํากัดอายุผู้กู้
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นพัฒนาผลิตภัณฑ์และบริการทางการเงิน เพื่อตอบโจทย์ความต้องการของลูกค้าในทุกมิติ ช่วยยกระดับคุณภาพชีวิตคนไทยให้ดีขึ้นในทุกวัน เติมความสุขหลังเกษียณให้ข้าราชการบํานาญมีเงินพร้อมใช้และจ่ายดอกเบี้ยแบบสบายกระเป๋า ด้วยผลิตภัณฑ์ สินเชื่ออเนกประสงค์สําหรับข้าราชการบํานาญ อัตราดอกเบี้ยพิเศษ เริ่มต้นเพียง 4.14% ต่อปี ตลอดอายุสัญญา โดยให้วงเงินกู้สูง และกู้ได้เต็ม 100% ของหนังสือรับรองสิทธิ ระยะเวลาผ่อนชําระนานสูงสุด 30 ปี ไม่จํากัดอายุผู้กู้ พร้อมรับเงื่อนไขพิเศษ สามารถเลือกชําระเงินต้นพร้อมดอกเบี้ย หรือ เลือกชําระเฉพาะดอกเบี้ยได้
สินเชื่ออเนกประสงค์สําหรับข้าราชการบํานาญ ให้สิทธิเฉพาะข้าราชการบํานาญที่รับเงินบํานาญจากกรมบัญชีกลาง โดยสามารถยื่นขอสินเชื่อได้ง่ายๆ เพียงเตรียมเอกสาร ประกอบด้วย บัตรประชาชน และสําเนาหนังสือรับรองสิทธิบําเหน็จตกทอด และติดต่อยื่นขอสินเชื่อได้ที่ธนาคารกรุงไทยทุกสาขา ภายในวันที่ 29 ธันวาคม 2566
สอบถามรายละเอียดเพิ่มเติมได้ที่ ธนาคารกรุงไทยทุกสาขา หรือ Krungthai Contact Center โทร. 02-111-1111
รัฐบาลไทย-ข่าวทำเนียบรัฐบาล-“คารม” เผยข่าวดีแรงงานภาคเกษตร อายุระหว่าง 25-45 ปี สนใจทำงานเกาหลี ไม่ต้องสอบวัดระดับภาษาเกาหลี เตรียมตัวให้พร้อม
วันอาทิตย์ที่ 19 พฤศจิกายน 2566
19/11/2566
“คารม” เผยข่าวดีแรงงานภาคเกษตร อายุระหว่าง 25-45 ปี สนใจทํางานเกาหลี ไม่ต้องสอบวัดระดับภาษาเกาหลี เตรียมตัวให้พร้อม
“คารม” เผยข่าวดีแรงงานภาคเกษตร อายุระหว่าง 25-45 ปี สนใจทํางานเกาหลี ไม่ต้องสอบวัดระดับภาษาเกาหลี เตรียมตัวให้พร้อม
วันที่ 19 พฤศจิกายน 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ตามที่กรมการจัดหางาน กระทรวงแรงงาน ได้ลงนามบันทึกความเข้าใจด้านการจัดส่งแรงงานภาคเกษตรตามฤดูกาล (Seasonal Worker) กับเมืองจินอัน จังหวัดชอลลาบุก สาธารณรัฐเกาหลี เมื่อวันที่ 26 มิถุนายน 2566 ที่ผ่านมา โดยขณะนี้อยู่ระหว่างรอให้นายจ้างทางเกาหลีใต้แจ้งความต้องการแรงงาน ทั้งนี้ จากการพูดคุยในครั้งแรก ได้มีการกําหนดให้มีการประกาศรับสมัครคนหางานในช่วงเดือนมกราคม-กุมภาพันธ์ 2567 นั้น
นายคารม เปิดเผยความคืบหน้า ว่า จากการหารือกับฝ่ายอําเภอจินอัน ล่าสุดพบว่า อาจมีการเลื่อนการประกาศรับสมัครไปเป็นเดือนเมษายน 2567 ซึ่งคุณสมบัติเบื้องต้นต้องเป็นคนไทย อายุระหว่าง 25-45 ปี ประกอบอาชีพเกษตรกรหรือมีประสบการณ์งานเกษตรอย่างน้อย 1 ปี ไม่ต้องสอบวัดระดับภาษาเกาหลี
“ผู้ที่ต้องการสอบถามข้อมูลเพิ่มเติม ติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือสายด่วนกระทรวงแรงงาน โทร. 1506 กด 2 กรมการจัดงาน หรือสายด่วนกรมการจัดหางาน โทร. 1694” นายคารม ย้ํา
รัฐบาลไทย-ข่าวทำเนียบรัฐบาล-รัฐบาลนี้ More Than Welcome นักธุรกิจทุกคน เราจะเดินทางไปด้วยกันในเวทีโลก สนับสนุนให้ทุกท่านทำ business matching โดยไม่กลัวคำครหานินทาว่าเอื้อนาย ก. นาย ข. เป็นพิเศษ
วันอาทิตย์ที่ 19 พฤศจิกายน 2566
รัฐบาลนี้ More Than Welcome นักธุรกิจทุกคน เราจะเดินทางไปด้วยกันในเวทีโลก สนับสนุนให้ทุกท่านทํา business matching โดยไม่กลัวคําครหานินทาว่าเอื้อนาย ก. นาย ข. เป็นพิเศษ
.....
รัฐบาลนี้ More Than Welcome นักธุรกิจทุกคน เราจะเดินทางไปด้วยกันในเวทีโลก สนับสนุนให้ทุกท่านทํา business matching โดยไม่กลัวคําครหานินทาว่าเอื้อนาย ก. นาย ข. เป็นพิเศษ
.
ในการที่จะทําธุรกิจต่างประเทศ หน้าที่ผมคือจับท่านไปเจอกัน ตกลงกัน ท่านมีปัญหาอะไรที่เกี่ยวกับโครงสร้างของประเทศ ที่อยากให้ช่วยผลักดัน แก้ไข ease of doing business เรื่องศุลกากร One Stop Service เราจะช่วยกันทํา แต่ผมจะไม่ทราบเลยว่าปัญหาคืออะไร ถ้าพวกท่านไม่เดินทางไปกับผม"
.
นายเศรษฐา ทวีสิน นายกรัฐมนตรี กล่าวในการปาฐกถาพิเศษ ในงานสัมมนาหอการค้าทั่วประเทศ ครั้งที่ 41 ในโอกาสครบรอบ 90 ปี หอการค้าไทย ณ ศูนย์นิทรรศการและการประชุมไบเทค 19 พฤศจิกายน 2566
.
อ่านเพิ่มเติม คลิก >> https://www.thaigov.go.th/news/contents/details/74951
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​รมว.พิมพ์ภัทรา เปิดงาน OIE FORUM 2566 ครั้งที่ 15 ตั้งเป้าดัน 6 เป้าหมายพัฒนาอุตฯ ไทยสู่ความยั่งยืน
วันอาทิตย์ที่ 19 พฤศจิกายน 2566
19/11/2566
​รมว.พิมพ์ภัทรา เปิดงาน OIE FORUM 2566 ครั้งที่ 15 ตั้งเป้าดัน 6 เป้าหมายพัฒนาอุตฯ ไทยสู่ความยั่งยืน
​รมว.พิมพ์ภัทรา เปิดงาน OIE FORUM 2566 ครั้งที่ 15 ตั้งเป้าดัน 6 เป้าหมายพัฒนาอุตฯ ไทยสู่ความยั่งยืน
วันที่ 13 พฤศจิกายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานเปิดงาน OIE FORUM 2566 ครั้งที่ 15 “MIND : Set for Sustainability ปรับมุมคิด พลิกอุตสาหกรรมไทย สู่ความยั่งยืน” จัดโดยสํานักงานเศรษฐกิจอุตสาหกรรม (สศอ.) โดยมีนายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม และผู้บริหารกระทรวงอุตสาหกรรม ร่วมเป็นเกียรติ และมีนางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม ให้การต้อนรับ ณ โรงแรมอีสติน แกรนด์ พญาไท
รัฐมนตรีว่าการกระทรวงอุตสาหกรรม กล่าวว่า ภาพรวมเศรษฐกิจอุตสาหกรรมไทยในช่วงครึ่งหลังของปี 2566 มีแนวโน้มปรับตัวดีขึ้นจากครึ่งปีแรก แต่การขยายตัวทางเศรษฐกิจยังมีปัจจัยเสี่ยงที่สําคัญ ไม่ว่าจะเป็นการชะลอตัวของเศรษฐกิจโลก ความขัดแย้งระหว่างประเทศ ตลอดจนภาระหนี้สินครัวเรือนและภาคธุรกิจที่อยู่ในระดับสูงท่ามกลางการเพิ่มขึ้นของภาระดอกเบี้ย ที่เป็นข้อจํากัดต่อการฟื้นตัวของอุปสงค์ภายในประเทศ และความสามารถในการชําระหนี้ของคนไทย โดยเฉพาะธุรกิจ SMEs ที่มีการผลักดันเรื่องการพักหนี้ให้กับผู้ประกอบการตามนโยบายรัฐบาล
“กระทรวงอุตสาหกรรมได้กําหนดนโยบายในการส่งเสริม สนับสนุนภาคอุตสาหกรรมและผู้ประกอบการไทยทุกกลุ่มให้เติบโตอย่างมีคุณภาพ โดยกําหนดวาระเร่งด่วน 6 ด้านสําคัญในการพัฒนาอุตสาหกรรม ประกอบด้วย 1. อุตสาหกรรมเป้าหมาย เน้นอุตสาหกรรมที่จะเป็นอนาคตของประเทศ เช่น อุตสาหกรรมยานยนต์ไฟฟ้า (EV) ครอบคลุมสินค้าที่เกี่ยวข้อง อาทิ การผลิตแบตเตอรี่ แผงวงจร 2. อุตสาหกรรมเดิมที่มีศักยภาพสู่อุตสาหกรรมเศรษฐกิจ เช่น อุตสาหกรรมฮาลาล รวมถึงยา เครื่องสําอาง และสปาฮาลาล 3. อุตสาหกรรมที่เป็นมิตรต่อสิ่งแวดล้อม 4. มุ่งสู่การเป็นรัฐบาลดิจิทัล 5. การส่งเสริมผู้ประกอบการเอสเอ็มอีและสตาร์ทอัพ ให้มีความเข้มแข็งและอยู่รอดได้ ภายใต้สถานการณ์ความเสี่ยงต่าง ๆ และ 6. การเตรียมพร้อมรับมือการเปลี่ยนแปลงสภาพภูมิอากาศ โดยเฉพาะอย่างยิ่งในพื้นที่อ่อนไหวสูงที่ต้องมีการบริหารจัดการน้ําอย่างมีประสิทธิภาพร่วมกันระหว่างภาคเกษตรกรรมและภาคอุตสาหกรรม ทั้งนี้ การดําเนินการตามแผนดังกล่าวจะส่งผลให้เศรษฐกิจอุตสาหกรรมไทยมีทิศทางที่ดีขึ้น นําไปสู่การพัฒนาขีดความสามารถในการแข่งขันของประเทศในระยะยาว สามารถนําพาประเทศไทยก้าวข้ามวิกฤตต่าง ๆ และเดินหน้าสู่การเติบโตอย่างยั่งยืนได้ในอนาคต” รัฐมนตรีว่าการกระทรวงอุตสาหกรรม กล่าว
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ยินดีกับผู้ได้รับรางวัล BCI Asia Awards 2023 ผู้สร้างสรรค์ผลงานสถาปัตยกรรม เป็นมิตรต่อสิ่งแวดล้อม สู่การแข่งขันในระดับมาตรฐานสากล
วันอาทิตย์ที่ 19 พฤศจิกายน 2566
19/11/2566
รัฐมนตรีฯ พิมพ์ภัทรา ยินดีกับผู้ได้รับรางวัล BCI Asia Awards 2023 ผู้สร้างสรรค์ผลงานสถาปัตยกรรม เป็นมิตรต่อสิ่งแวดล้อม สู่การแข่งขันในระดับมาตรฐานสากล
รัฐมนตรีฯ พิมพ์ภัทรา ยินดีกับผู้ได้รับรางวัล BCI Asia Awards 2023 ผู้สร้างสรรค์ผลงานสถาปัตยกรรม เป็นมิตรต่อสิ่งแวดล้อม สู่การแข่งขันในระดับมาตรฐานสากล
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ได้รับมอบหมายจากนายกรัฐมนตรี นายเศรษฐา ทวีสิน ให้เป็นประธานเปิดงานและมอบรางวัล BCI Asia Awards 2023เป็นประธานกล่าวเปิดงานและมอบรางวัลผู้ชนะการประกวดในงาน BCI Asia Awards 2023 โดยมี นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นางสาวเสาร์วะภา เนาวะอาจ ผู้บริหารประจําสาขาประเทศไทย บริษัท บีซีไอ เซนทรัล จํากัด ผู้แทนจากสมาคมมัณฑนากรแห่งประเทศไทย ร่วมเปิดงาน ณ โรงแรมเซ็นทาราแกรนด์ แอท เซ็นทรัลเวิลด์ กรุงเทพฯ
รัฐมนตรีว่าการกระทรวงอุตสาหกรรม กล่าวว่า ต้องขอแสดงความยินดีกับทุกท่านที่ได้รับรางวัล BCI Asia Awards 2023 ถือเป็นรางวัลอันทรงเกียรติที่มอบให้แก่นักพัฒนาอสังหาริมทรัพย์ที่มีผลงานโดดเด่นในรอบปี ซึ่งได้รับการยอมรับจากผู้นําด้านการพัฒนาธุรกิจอสังหาริมทรัพย์ และด้านสถาปัตยกรรม ที่สร้างและออกแบบอาคารจํานวนมากที่สุดในเอเชีย ทั้งฮ่องกง อินโดนีเซีย มาเลเซีย ฟิลิปปินส์ สิงคโปร์ เวียดนาม และไทย การได้รับการคัดเลือกถือเป็นเครื่องการันตีความใส่ใจด้านการออกแบบและก่อสร้างที่อยู่อาศัยอย่างมีคุณภาพ ทั้งฟังก์ชั่นและดีไซน์ที่ตอบรับเทรนด์การใช้ชีวิตที่เปลี่ยนแปลงในอนาคต มุ่งมั่นส่งมอบคุณภาพชีวิตและสภาพแวดล้อมที่ดีอย่างยั่งยืน ตอบโจทย์การมีชีวิตความเป็นอยู่ที่ดีขึ้น และถือเป็นความสําเร็จอีกขั้น เพราะสะท้อนให้เห็นถึงความมุ่งมั่นและพัฒนางานด้านการออกแบบให้มีมาตรฐานระดับสากล
กระทรวงอุตสาหกรรม ในฐานะภาครัฐที่มีบทบาทสําคัญด้านการส่งเสริมและพัฒนาภาคอุตสาหกรรมของประเทศให้มีความเข้มแข็งและแข่งขันได้ในเวทีโลก ให้ความสําคัญกับอุตสาหกรรมก่อสร้าง โดยการจัดทํามาตรฐานที่เกี่ยวข้องมาอย่างต่อเนื่อง ปัจจุบันมีมาตรฐานผลิตภัณฑ์วัสดุก่อสร้างแล้วมากกว่า 640 รายการ โดยมุ่งเน้นและให้ความสําคัญในข้อกําหนดคุณภาพที่เหมาะสมในการใช้งาน ความปลอดภัยต่อชีวิตและทรัพย์สิน และเป็นมิตรต่อสิ่งแวดล้อม ตลอดจนสนับสนุนความสามารถในการแข่งขันของผู้ประกอบการ ให้เทียบเท่ามาตรฐานสากลและเป็นที่ยอมรับกันทั่วโลก พร้อมตระหนักถึงความเปลี่ยนแปลงที่เกิดขึ้นในโลกและประเทศไทยที่ทําให้สิ่งปลูกสร้างและการก่อสร้างจะต้องสามารถตอบสนองต่อบริบทและค่านิยมที่เปลี่ยนแปลงไปในปัจจุบัน นวัตกรรมในอุตสาหกรรมก่อสร้างเป็นกุญแจสําคัญในการตอบสนองในเรื่องของความต้องการที่อยู่อาศัยที่เพิ่มขึ้น การเปลี่ยนแปลงสภาพภูมิอากาศ และความต้องการก่อสร้างที่ยั่งยืนมากขึ้น
รัฐบาลไทย-ข่าวทำเนียบรัฐบาล-รมว.พิมพ์ภัทรา ร่วมงาน The 2023 China (Zhejiang) - Thailand Cooperation Exchange Conference" ย้ำความสัมพันธ์ไทย-จีน ร่วมขับเคลื่อนการลงทุนอุตฯ ศักยภาพ
วันอาทิตย์ที่ 19 พฤศจิกายน 2566
19/11/2566
รมว.พิมพ์ภัทรา ร่วมงาน The 2023 China (Zhejiang) - Thailand Cooperation Exchange Conference" ย้ําความสัมพันธ์ไทย-จีน ร่วมขับเคลื่อนการลงทุนอุตฯ ศักยภาพ
รมว.พิมพ์ภัทรา ร่วมงาน The 2023 China (Zhejiang) - Thailand Cooperation Exchange Conference" ย้ําความสัมพันธ์ไทย-จีน ร่วมขับเคลื่อนการลงทุนอุตฯ ศักยภาพ
วันที่ 17 พฤศจิกายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ร่วมกล่าวสุนทรพจน์เกี่ยวกับนโยบายการส่งเสริมความร่วมมือทางเศรษฐกิจ การค้า และอุตสาหกรรมของไทย ในงาน "The 2023 China (Zhejiang) - Thailand Cooperation Exchange Conference" จัดโดยสํานักงานการต่างประเทศ มณฑลเจ้อเจียง สาธารณรัฐประชาชนจีน มีนายอี้ เลี่ยนหง เลขาธิการพรรคคอมมิวนิสต์และประธานสภาประชาชนของมณฑลเจ้อเจียง สาธารณรัฐประชาชนจีน นายหาน จื้อเฉียง เอกอัครราชทูตสาธารณรัฐประชาชนจีนประจําประเทศไทย ร่วมด้วย และมีนางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณเลขานุการรัฐมนตรีว่าการกระทรวงอุตสาหกรรม ดร.วีริศ อัมระปาล ผู้ว่าการการนิคมอุตสาหกรรมแห่งประเทศไทย ร่วมเป็นเกียรติ ณ ศูนย์การประชุมแห่งชาติสิริกิติ์
รัฐมนตรีว่าการกระทรวงอุตสาหกรรม กล่าวว่า ไทยและจีนมีความสัมพันธ์อันดีกันอย่างยาวนาน ทั้งในด้านเศรษฐกิจ อุตสาหกรรม การค้า และการลงทุนโดยที่ผ่านมา จีนถือเป็นคู่ค้าอันดับ 1 ของไทยเป็นเวลา 11 ปีติดต่อกัน โดยรัฐบาลไทยและจีนได้จัดทําแผนปฏิบัติการร่วมว่าด้วยความร่วมมือเชิงยุทธศาสตร์ไทย - จีน ฉบับที่ 4 พ.ศ. 2565 - 2569 ร่วมกัน ซึ่งถือเป็นโอกาสอันดียิ่งที่ทั้งสองประเทศจะได้ร่วมขับเคลื่อนและลงทุนในสาขาอุตสาหกรรมที่มีศักยภาพไปด้วยกัน ได้แก่ ปัญญาประดิษฐ์ การแพทย์ครบวงจรและการแพทย์ทางไกล อุตสาหกรรมสิ่งแวดล้อม ยานยนต์ไฟฟ้า และการแปรรูปอาหารขั้นสูง โดยหน่วยงาน ที่เกี่ยวข้องของทั้งสองฝ่ายได้บรรจุแผนงานเพื่อขับเคลื่อนผลให้เกิดเป็นรูปธรรมเรียบร้อยแล้ว
ซึ่งการประชุมในครั้งนี้ ถือเป็นโอกาสอันดีในการพัฒนาความสัมพันธ์และความร่วมมือของจีนและไทย เนื่องจากมณฑลเจ้อเจียงเป็นศูนย์กลางด้านเศรษฐกิจดิจิทัลของสาธารณรัฐประชาชนจีน ซึ่งเป็นแบบอย่างในการพัฒนาเมืองทั้งในด้านเศรษฐกิจและอุตสาหกรรมที่ดียิ่ง
ทั้งนี้ ก่อนการประชุม รัฐมนตรีว่าการกระทรวงอุตสาหกรรม ได้พบปะหารือกับ นายอี้ เลี่ยนหง (H.E. Mr. Yi Lianhong) เลขาธิการพรรคคอมมิวนิสต์และประธานสภาประชาชนของมณฑลเจ้อเจียง สาธารณรัฐประชาชนจีน และคณะ เพื่อหารือแลกเปลี่ยนเกี่ยวกับการส่งเสริมทางเศรษฐกิจ การค้า และอุตสาหกรรม ระหว่างไทย - มณฑลเจ้อเจียง (สาธารณรัฐประชาชนจีน)
รัฐบาลไทย-ข่าวทำเนียบรัฐบาล-ปลัด สธ. แนะนักเทคนิคการแพทย์ยุคใหม่ เป็นนักผสมผสานความรู้และเท่าทันเทคโนโลยี
วันอาทิตย์ที่ 19 พฤศจิกายน 2566
ปลัด สธ. แนะนักเทคนิคการแพทย์ยุคใหม่ เป็นนักผสมผสานความรู้และเท่าทันเทคโนโลยี
ปลัดกระทรวงสาธารณสุข แนะนักเทคนิคการแพทย์ยุคใหม่ ต้องพัฒาตนเองเป็นนักผสมผสานความรู้ทางวิชาชีพและนอกวิชาชีพ รู้เท่าทันเทคโนโลยี และนํานวัตกรรมที่ทันสมัยมาช่วยในการพัฒนางานให้เกิดประสิทธิภาพมากขึ้น
วันนี้ (19 พฤศจิกายน 2566) ที่ โรงแรมแกรนด์ริชมอนด์ จ.นนทบุรี นายแพทย์โอภาส การย์กวินพงศ์ ปลัดกระทรวงสาธารณสุข ร่วมพิธีเปิดการประชุมมหกรรมคุณภาพมาตรฐานห้องปฏิบัติการระดับชาติ ครั้งที่ 12 (Thailand LA forum 2023) ภายใต้แนวคิด ระบบคุณภาพที่สอดคล้องกับบริบทห้องปฏิบัติการ (Quality System Complied with Lab Context) พร้อมบรรยายพิเศษ “บทบาทของเทคนิคการแพทย์ในมิติใหม่ของระบบสุขภาพไทย”โดยมี นายสมชัย เจิดเสริมอนันต์ นายกสภาเทคนิคการแพทย์ แพทย์หญิงปิยวรรณ ลิ้มปัญญาเลิศ ผู้อํานวยการสถาบันรับรองคุณภาพสถานพยาบาล นักเทคนิคการแพทย์ นักวิทยาศาสตร์การแพทย์ เจ้าพนักงานวิทยาศาสตร์การแพทย์ และบุคลากรที่เกี่ยวข้องเข้าร่วมงานกว่า 800 คน
นายแพทย์โอภาส กล่าวว่า ระบบสาธารณสุขในปัจจุบัน ต้องปรับตัวและจัดบริการให้สอดคล้องกับสภาพสังคม เทคโนโลยี และความต้องการของประชาชนที่เปลี่ยนแปลงไป เพื่อให้สามารถดูแลสุขภาพประชาชนทั้งในภาวะปกติและภาวะฉุกเฉินได้ โดยในปี 2567 กระทรวงสาธารณสุขได้กําหนดนโยบายยกระดับ 30 บาท เพื่อเพิ่มการเข้าถึงบริการที่สะดวกรวดเร็ว ลดปัญหาความเหลื่อมล้ํา และลดความแออัดในโรงพยาบาล ซึ่งนักเทคนิคการแพทย์จะเข้ามามีส่วนสําคัญในการยกระดับบริการ “เจาะเลือดใกล้บ้าน” โดยจะเข้าไปให้บริการประชาชนถึงในชุมชนเพิ่มความสะดวก และไม่ต้องรอนาน
สําหรับบทบาทของนักเทคนิคการแพทย์ที่คาดหวังในมิติใหม่ของระบบสุขภาพ มี 4 ประเด็นสําคัญ คือ1.การจัดบริการเจาะเลือดใกล้บ้าน ตรวจแล็บได้ทุกที่ (Lab Anywhere) 2. การจ้างห้องปฏิบัติการภายนอกตรวจวิเคราะห์ (Out Lab) 3.การให้บริการห้องปฏิบัติการทางการแพทย์อย่างสมเหตุผล (Rational Laboratory Use) และ 4.การใช้โลหิตและส่วนประกอบโลหิตอย่างเหมาะสม (Appropriate Blood Use and Hemovigilance) ซึ่งเป็นเรื่องท้าทายสําหรับนักเทคนิคการแพทย์ในอนาคต
“ปัจจุบันวิวัฒนาการและเทคโนโลยีมีความทันสมัยมากขึ้น มีนวัตกรรมต่างๆ นักเทคนิคการแพทย์ยุคใหม่จึงต้องมีการพัฒนาตนเอง การมีความรู้ในห้องแล็บอย่างเดียวไม่พอ แต่ต้องมีความรู้นอกห้องแล็บด้วย เป็นนักผสมผสาน และรู้เท่าทันเทคโนโลยี นํานวัตกรรมที่ทันสมัยเข้ามาช่วยพัฒนางานให้เกิดประสิทธิภาพ รวมทั้งต้องสร้างความรอบรู้ให้กับประชาชนในเรื่องเทคโนโลยีสุขภาพด้วย” นายแพทย์โอภาสกล่าว
************************************* 19 พฤศจิกายน 2566
รัฐบาลไทย-ข่าวทำเนียบรัฐบาล-​“รมว.พิมพ์ภัทรา” หารือคณะผู้บริหารโตโยต้า ยืนยันรัฐบาลพร้อมส่งเสริมผู้ประกอบการอุตสาหกรรมยานยนต์
วันอาทิตย์ที่ 19 พฤศจิกายน 2566
19/11/2566
​“รมว.พิมพ์ภัทรา” หารือคณะผู้บริหารโตโยต้า ยืนยันรัฐบาลพร้อมส่งเสริมผู้ประกอบการอุตสาหกรรมยานยนต์
​“รมว.พิมพ์ภัทรา” หารือคณะผู้บริหารโตโยต้า ยืนยันรัฐบาลพร้อมส่งเสริมผู้ประกอบการอุตสาหกรรมยานยนต์
วันที่ 15 พฤศจิกายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้คณะผู้บริหารจากบริษัท โตโยต้า มอเตอร์ ประเทศไทย จํากัด นําโดยนายกลินท์ สารสิน ประธานคณะกรรมการ บริษัท โตโยต้า มอเตอร์ ประเทศไทย จํากัด และนายยามาชิตะ โนริอากิ กรรมการผู้จัดการใหญ่ บริษัท โตโยต้า มอเตอร์ ประเทศไทย จํากัด เข้าพบเพื่อแสดงความยินดีในโอกาสเข้ารับตําแหน่งและร่วมหารือเกี่ยวกับการส่งเสริมอุตสาหกรรมยานยนต์ โดยมีนายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม รักษาราชการแทนรองปลัดกระทรวงอุตสาหกรรม นายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม และนายวีระพงษ์ เอี่ยมเจริญชัย รองเลขาธิการสํานักงานมาตรฐานผลิตภัณฑ์อุตสาหกรรม ร่วมด้วย ณ ห้องประชุม อก.1 ชั้น 2 อาคารสํานักงานกระทรวงอุตสาหกรรม
รัฐมนตรีว่าการกระทรวงอุตสาหกรรม เปิดเผยว่า ได้หารือเกี่ยวกับมาตรการส่งเสริมยานยนต์ไฟฟ้าระยะ 2 (EV3.5) มาตรฐานยูโร 5-6 รวมทั้งมาตรการทางภาษีสรรพสามิต และข้อกําหนดในการออกมาตรฐานมลพิษ เพื่อการปรับตัวให้สอดรับกับเป้าหมายลดการปล่อยก๊าซเรือนกระจก พร้อมกันนี้ ได้ฝากถึงศูนย์ทดสอบยานยนต์และยางล้อแห่งชาติ (ATTRIC) ที่เปิดให้บริการทดสอบและรับรองมาตรฐานผลิตภัณฑ์ในอุตสาหกรรมยานยนต์ เพื่อเป็นการลดต้นทุนสําหรับผู้ประกอบการในการทดสอบผลิตภัณฑ์ ทั้งยังเอื้อต่อนักลงทุนในกลุ่มธุรกิจยานยนต์ที่สนใจเข้าลงทุนในประเทศไทย โดยย้ําว่ารัฐบาลพร้อมให้การสนับสนุนนักลงทุนทั้งเก่าและใหม่เพื่อเป้าหมายการเป็นศูนย์กลางในภูมิภาคอาเซียน
รัฐบาลไทย-ข่าวทำเนียบรัฐบาล-สธ.เผยเหตุแผ่นดินไหว กระทบ รพ.เพิ่ม 2 แห่งใน จ.เชียงใหม่ ไม่มีผลต่อโครงสร้าง เปิดให้บริการได้ตามปกติ
วันอาทิตย์ที่ 19 พฤศจิกายน 2566
19/11/2566
สธ.เผยเหตุแผ่นดินไหว กระทบ รพ.เพิ่ม 2 แห่งใน จ.เชียงใหม่ ไม่มีผลต่อโครงสร้าง เปิดให้บริการได้ตามปกติ
รัฐมนตรีว่าการกระทรวงสาธารณสุข เผย ได้รับรายงานสถานพยาบาลได้รับผลกระทบเพิ่ม 2 แห่งในจังหวัดเชียงใหม่ จากเหตุแผ่นดินไหวที่เมียนมา ตรวจสอบเบื้องต้นพบร้อยร้าวแต่ไม่มีผลต่อโครงสร้างอาคาร สามารถเปิดบริการได้ตามปกติ
รัฐมนตรีว่าการกระทรวงสาธารณสุข เผย ได้รับรายงานสถานพยาบาลได้รับผลกระทบเพิ่ม 2 แห่งในจังหวัดเชียงใหม่ จากเหตุแผ่นดินไหวที่เมียนมา ตรวจสอบเบื้องต้นพบร้อยร้าวแต่ไม่มีผลต่อโครงสร้างอาคาร สามารถเปิดบริการได้ตามปกติ ส่วนรพ.สกลนคร ยังปิดให้บริการ รอผลทางเทคนิคก่อนประกาศเปิดใช้
วันนี้ 19 พฤศจิกายน 2566 นพ.ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยว่า จากเหตุการณ์แผ่นดินไหวที่ประเทศเมียนมา เมื่อวันที่ 17 พฤศจิกายน 2566 ที่ผ่านมา มีสถานพยาบาลได้รับผลกระทบจํานวน 14 แห่ง ใน 3 จังหวัด ได้แก่ เชียงราย เชียงใหม่ และสกลนคร และเมื่อเวลา 17.00 น. ของวันที่ 18 พฤศจิกายน 2566 ได้รับรายงานจากกองสาธารณสุขฉุกเฉิน สํานักงานปลัดกระทรวงสาธารณสุข ว่ามีสถานพยาบาลที่ได้รับผลกระทบเพิ่มขึ้นอีก 2 แห่งในจังหวัดเชียงใหม่ คือ โรงพยาบาลสันกําแพง อาคารมีรอยแตกร้าวฝ้าเพดานตกลงมา 1 จุด ส่วนบ้านพักเจ้าหน้าที่ อาคารบริการอื่นๆ ทุกหลังอยู่ในสภาพปกติ และโรงพยาบาลไชยปราการอาคารผู้ป่วยนอกหลังเก่ามีร้อยร้าวบนผนังหลายจุด เบื้องต้นศูนย์สนับสนุนบริการสุขภาพที่ 1 เชียงใหม่แจ้งว่าไม่มีผลต่อโครงสร้าง สถานบริการทั้ง 2 แห่งสามารถเปิดให้บริการได้ตามปกติ โดยในวันนี้จะเข้าตรวจสอบและประเมินความเสียหายอีกครั้ง
นพ.ชลน่านกล่าวต่อว่า สําหรับการประเมินโครงสร้างอาคาร กรมสนับสนุนบริการสุขภาพได้ส่งทีมMSERTเข้าตรวจสอบสถานพยาบาลทั้งหมดแล้ว สามารถเปิดให้บริการตามปกติได้ 15 แห่ง เหลือเพียงโรงพยาบาลสกลนครที่ยังคงปิดให้บริการบางส่วน และได้ย้ายจุดบริการออกมาชั่วคราว เนื่องจากประชาชนยังไม่มั่นใจเรื่องของโครงสร้างอาคารโดยทีมวิศวกรรมสถานแห่งประเทศไทย ในพระบรมราชูปถัมภ์และทีมวิศวกรอาสา ได้ลงพื้นที่ร่วมตรวจสอบในครั้งนี้ด้วย เบื้องต้นรอยร้าวไม่มีผลต่อโครงสร้างอาคาร แต่ยังต้องรอผลทางเทคนิค ก่อนที่จะประกาศให้เปิดใช้งานเพื่อสร้างความมั่นใจและความปลอดภัยให้กับประชาชน
****************************19 พฤศจิกายน 2566
รัฐบาลไทย-ข่าวทำเนียบรัฐบาล-นายกฯ ย้ำ 3 แนวทางในเวทีผู้นำเอเปค ความยั่งยืน-การค้าการลงทุนที่เปิดกว้าง-ความเชื่อมโยง เชื่อมั่นจะเป็นแนวทางสู่ประชาคมเอเชีย-แปซิฟิกที่เปิดกว้าง มีพลัง ฟื้นตัวได้ และสงบสุข
วันอาทิตย์ที่ 19 พฤศจิกายน 2566
นายกฯ ย้ํา 3 แนวทางในเวทีผู้นําเอเปค ความยั่งยืน-การค้าการลงทุนที่เปิดกว้าง-ความเชื่อมโยง เชื่อมั่นจะเป็นแนวทางสู่ประชาคมเอเชีย-แปซิฟิกที่เปิดกว้าง มีพลัง ฟื้นตัวได้ และสงบสุข
.....
นายกฯ ย้ํา 3 แนวทางในเวทีผู้นําเอเปค ความยั่งยืน-การค้าการลงทุนที่เปิดกว้าง-ความเชื่อมโยง เชื่อมั่นจะเป็นแนวทางสู่ประชาคมเอเชีย-แปซิฟิกที่เปิดกว้าง มีพลัง ฟื้นตัวได้ และสงบสุข
.
นายกฯ เศรษฐา กล่าวถ้อยแถลงในการประชุมผู้นําเขตเศรษฐกิจเอเปคในรูปแบบ Retreat (APEC Economic Leaders’ Retreat (Session II)) ในหัวข้อ “Interconnectedness and Building Inclusive and Resilient Economies” พร้อมร่วมรับรองเอกสารผลลัพธ์การประชุมผู้นําเขตเศรษฐกิจเอเปคครั้งที่ 30 และเสนอ 3 มุมมองที่เป็นประโยชน์ต่อเอเปค
.
1. ให้ความสําคัญกับการเปลี่ยนแปลงสภาพภูมิอากาศ และสานต่อพัฒนาการเป้าหมายกรุงเทพฯ ว่าด้วยเศรษฐกิจ BCG ซึ่งเอเปคมีความก้าวหน้าอย่างมากในปีนี้ จากกว่า 280 โครงการที่ตอบสนองต่อเป้าหมายฯ นี้
.
2. สนับสนุนระบบการค้าพหุภาคีที่ยึดกฎเกณฑ์ โดยมี WTO เป็นแกนกลาง ซึ่ง ไทย ผลักดันอย่างต่อเนื่องในเรื่องเขตการค้าเสรีเอเชีย-แปซิฟิก (FTAAP) เพื่อรวมกลุ่มทางเศรษฐกิจในระดับภูมิภาค และ ไทยจะเร่งเจรจา FTA อื่น ๆ ในเชิงรุก รับมือกับความท้าทายทางการค้าที่จะเกิดขึ้นใหม่
.
3. เสริมสร้างความเชื่อมโยง เพื่อเศรษฐกิจและห่วงโซ่อุปทานที่มีความยืดหยุ่น โดย ไทยกําลังเดินหน้าโครงการ Landbridge เชื่อมมหาสมุทรอินเดียและมหาสมุทรแปซิฟิก รวมทั้งอนุมัติวีซ่าฟรี ส่งเสริมการท่องเที่ยว และสนับสนุนความต่อเนื่องของบัตรเดินทางสําหรับนักธุรกิจเอเปค (APEC Business Travel Card) ให้ครอบคลุมมากขึ้น
.
อ่านเพิ่มเติม คลิก
https://www.thaigov.go.th/news/contents/details/74920
#ไทยคู่ฟ้า #สื่อสารรัฐบาลไทย #APEC2023
-------------------
รัฐบาลไทย-ข่าวทำเนียบรัฐบาล-“สมศักดิ์” ปลื้ม งานลอยกระทงสุโขทัย คนร่วมงานวันแรกครึ่งแสน ยอดจองโรงแรม 80% คาดคนร่วมงานปีนี้ 7.5 แสนคน เงินสะพัด 800 ล้านบาท ชวนร่วมลอยกระทงกับ”นายกฯเศรษฐา” 27 พ.ย.นี้
วันอาทิตย์ที่ 19 พฤศจิกายน 2566
19/11/2566
“สมศักดิ์” ปลื้ม งานลอยกระทงสุโขทัย คนร่วมงานวันแรกครึ่งแสน ยอดจองโรงแรม 80% คาดคนร่วมงานปีนี้ 7.5 แสนคน เงินสะพัด 800 ล้านบาท ชวนร่วมลอยกระทงกับ”นายกฯเศรษฐา” 27 พ.ย.นี้
“สมศักดิ์” ปลื้ม งานลอยกระทงสุโขทัย คนร่วมงานวันแรกครึ่งแสน ยอดจองโรงแรม 80% คาดคนร่วมงานปีนี้ 7.5 แสนคน เงินสะพัด 800 ล้านบาท ชวนร่วมลอยกระทงกับ”นายกฯเศรษฐา” 27 พ.ย.นี้
วันที่ 19 พฤศจิกายน 2566 นายสมศักดิ์ เทพสุทิน รองนายกรัฐมนตรี เปิดเผยว่า งานประเพณีลอยกระทง เผาเทียน เล่นไฟ จังหวัดสุโขทัย ประจําปี 2566 ระหว่างวันที่ 18 - 27 พ.ย.นี้ หลังมีพิธีเปิดอย่างเป็นทางการแล้ว เมื่อวันที่ 18 พ.ย.ที่ผ่านมา ได้มีนักท่องเที่ยว ทั้งชาวไทยและต่างชาติ เดินทางเข้าร่วมงานจํานวนมาก โดยจากการเปิดงานวันแรก ได้มีนักท่องเที่ยวเข้าร่วมงานถึง 47,064 คน ทําให้เกิดการกระตุ้นการท่องเที่ยวเป็นอย่างมาก เพราะขณะนี้ โรงแรมทั่วเมืองสุโขทัย มียอดการจองมากถึง 80% แล้ว ซึ่งคาดว่า ปีนี้จะสร้างรายได้ให้กับจังหวัดสุโขทัย ถึง 800 ล้านบาท เพราะมั่นใจว่า จะมีนักท่องเที่ยวเดินทางมาร่วมงานในปีนี้ถึง 750,000 คน
“งานลอยกระทง เผาเทียนเล่นไฟ เป็นหนึ่งในกิจกรรม Thailand Winter Festivals ที่รัฐบาลต้องการผลักดันการท่องเที่ยวทั่วประเทศ เพื่อช่วยกระตุ้นการท่องเที่ยว และเศรษฐกิจ โดยดึงนักท่องเที่ยวต่างชาติเดินทางมาร่วมกิจกรรมที่มีประเพณีวัฒนธรรมโดดเด่น อย่างที่จังหวัดสุโขทัย โดยจากการที่ผมเปิดงาน และเดินชมกิจกรรมต่างๆ รู้สึกดีใจแทนคนสุโขทัย ที่นักท่องเที่ยวต่างชาติ ให้ความสนใจ และมาร่วมงานมากขึ้น ถือว่า เป็นอีกกิจกรรมที่มีเสน่ห์ดึงดูดนักท่องเที่ยวต่างชาติเข้ามาร่วมงานได้” รองนายกรัฐมนตรี กล่าว
นายสมศักดิ์ กล่าวอีกว่า ในช่วงที่นักท่องเที่ยวเดินทางมาจํานวนมาก ตนได้เน้นย้ํากับทุกหน่วยงานที่เกี่ยวข้อง ให้ความสําคัญกับเรื่องการดูแลความปลอดภัยของนักท่องเที่ยวด้วย รวมถึงต้องอํานวยความสะดวกให้กับนักท่องเที่ยวที่มาร่วมงาน เพราะถือว่าเป็นเรื่องที่สําคัญมาก เนื่องจากเป็นหน้าเป็นตาของจังหวัดสุโขทัย ซึ่งเราต้องช่วยกันทําให้นักท่องเที่ยวเกิดความประทับใจ และเดินทางกลับมาท่องเที่ยวอีก นอกจากนี้ ตนมั่นใจว่า งานลอยกระทงปีนี้ นักท่องเที่ยวจะมามากที่สุดคือ วันที่ 27 พฤศจิกายน เนื่องจากท่านเศรษฐา ทวีสิน นายกรัฐมนตรี จะเดินทางมาร่วมกิจกรรมลอยกระทงด้วย ซึ่งจะทําให้นักท่องเที่ยวทั้งชาวไทย และต่างชาติ อยากมาร่วมลอยกระทงกับท่านนายกรัฐมนตรี ดังนั้น ตนจึงขอเชิญชวนนักท่องเที่ยว เดินทางมาร่วมกิจกรรมลอยกระทงจังหวัดสุโขทัย ที่จัดขึ้นอย่างยิ่งใหญ่ 10 วัน 10 คืน พร้อมมีกิจกรรมการแสดงแสงสีเสียง อาหารท้องถิ่น จึงขอเชิญชวนประชาชน เดินทางมาท่องเที่ยวในช่วงวันหยุด เพื่อสร้างความสุขให้กับครอบครัวด้วยการท่องเที่ยวเชิงวัฒนธรรมร่วมกัน
รัฐบาลไทย-ข่าวทำเนียบรัฐบาล-​“เกณิกา” เผย รมช.สันติ ส่งเสริมพื้นที่ห่างไกล-เรือนแพมีสุขา สร้างสุขอนามัยคนไทย แนะสร้างระบบกำจัดสิ่งปฏิกูล ลดการปล่อยของเสียลงสู่แหล่งน้ำ ป้องกันเชื้อโรคแพร่ระบาด
วันอาทิตย์ที่ 19 พฤศจิกายน 2566
19/11/2566
​“เกณิกา” เผย รมช.สันติ ส่งเสริมพื้นที่ห่างไกล-เรือนแพมีสุขา สร้างสุขอนามัยคนไทย แนะสร้างระบบกําจัดสิ่งปฏิกูล ลดการปล่อยของเสียลงสู่แหล่งน้ํา ป้องกันเชื้อโรคแพร่ระบาด
​“เกณิกา” เผย รมช.สันติ ส่งเสริมพื้นที่ห่างไกล-เรือนแพมีสุขา สร้างสุขอนามัยคนไทย แนะสร้างระบบกําจัดสิ่งปฏิกูล ลดการปล่อยของเสียลงสู่แหล่งน้ํา ป้องกันเชื้อโรคแพร่ระบาด เนื่องในวันส้วมโลกสากล ปี 66
19 พ.ย. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า นายสันติ พร้อมพัฒน์ รัฐมนตรีช่วยว่าการกระทรวงสาธารณสุข ได้เปิดงานรณรงค์วันส้วมโลก ประจําปี 2566 (World Toilet Day 2023) โดยได้กําหนดหัวข้อการรณรงค์ คือ “Accelerating change” หรือการเร่งรัดการเปลี่ยนแปลง เนื่องจากทั่วโลกประสบวิกฤตด้านสุขาภิบาล การแก้ไขปัญหาดังกล่าวยังล่าช้า และไม่ได้ปฏิบัติตามแนวทางเพื่อให้บรรลุเป้าหมายการพัฒนาที่ยั่งยืนอย่างเคร่งครัด จึงเร่งรัดเพื่อให้เกิดการเปลี่ยนแปลงและพัฒนาด้านสุขาภิบาลให้เพียงพอปลอดภัย และมีประสิทธิภาพ การดําเนินงานจะประสบผลสําเร็จได้ต้องอาศัยจากความร่วมมือของทุกภาคส่วน ทั้งภาครัฐ เอกชน หน่วยงานต่าง ๆ และภาคประชาชน
น.ส.เกณิกา กล่าวต่อว่า งานดังกล่าวได้พัฒนา
ยกระดับการส่งเสริมส้วมไทยให้ปลอดโรค ปลอดภัย โดยไทยได้มีการส่งเสริมการใช้ส้วมของครัวเรือนมากว่า 60 ปี พบว่า ปัจจุบันครัวเรือนไทยมีส้วมใช้ร้อยละ 99.8 ถือว่าเป็นสัดส่วนที่สูงเมื่อเทียบกับหลายประเทศ สะท้อนให้เห็นว่า คนไทยมีความใส่ใจ และเข้าถึงสุขาที่มีมาตรฐาน ซึ่งพบว่ายังมีสัดส่วน อีกร้อยละ 0.2 หรือประมาณ 44,000 ครัวเรือน ที่ยังไม่สามารถเข้าถึงระบบสุขาที่ถูกสุขลักษณะ ซึ่งล้วนแล้วเป็นพื้นที่ห่างไกล พื้นที่ยากลําบาก หรือพื้นที่ริมน้ํา จึงต้องเร่งรัดพัฒนาส้วมไทย ให้เหมาะสมเพื่อให้เข้าถึงการมีและใช้ส้วมอย่างเท่าเทียม
“คนในยุคปัจจุบันมีการใช้ชีวิตนอกบ้าน เดินทางไปท่องเที่ยวยังสถานที่ต่าง ๆ มากขึ้น จึงต้องมีการยกระดับพัฒนาส้วมสาธารณะให้มีมาตรฐานสูงขึ้น สามารถรองรับการใช้บริการตามสภาพสังคมที่เปลี่ยนแปลงไปได้อย่างครอบคลุม นํามาสู่การสร้างภาพลักษณ์ที่ดีของประเทศ”น.ส.เกณิกา กล่าว
ทั้งนี้ ปัจจุบันทั่วโลกยังมีคนกว่า 3,500 ล้านคนทั่วโลก ยังไม่มีเข้าถึงการสุขาภิบาลที่ได้รับการจัดการอย่างปลอดภัย องค์การสหประชาชาติจึงได้กําหนดให้วันที่ 19 พฤศจิกายนของทุกปีเป็นวันส้วมโลก โดยจัดงานรณรงค์วันส้วมโลกเป็นงานประจําปีของประเทศสมาชิกองค์การสหประชาชาติมาตั้งแต่ปี 2556 เพื่อสร้างความตระหนักรู้เกี่ยวกับการดําเนินงาน ในการรับมือกับวิกฤติด้านสุขาภิบาลทั่วโลกและบรรลุเป้าหมายการพัฒนาที่ยั่งยืน หรือ SDGs (เอสดีจี) เป้าหมายที่ 6 การสร้างหลักประกันเรื่องน้ําและการสุขาภิบาล ให้มีการจัดการอย่างยั่งยืนและมีสภาพพร้อมใช้สําหรับทุกคน บรรลุป้าหมายย่อยที่ 6.2 การให้ทุกคนเข้าถึงการสุขาภิบาลและสุขอนามัย ที่พอเพียง เป็นธรรม และยุติการขับถ่ายในที่โล่ง ภายในปี 2573 โดยให้ความสําคัญเป็นพิเศษต่อความต้องการของผู้หญิง เด็กหญิง และกลุ่มเปราะบาง
////
รัฐบาลไทย-ข่าวทำเนียบรัฐบาล-นายกฯ ยินดี “แอนโทเนีย โพซิ้ว” คว้าตำแหน่งรองชนะเลิศอันดับ 1 Miss Universe 2023 ขอบคุณในการทำหน้าที่ตัวแทนประเทศ เผยแพร่ซอฟต์พาวเวอร์วัฒนธรรมไทยในเวทีระดับโลก
วันอาทิตย์ที่ 19 พฤศจิกายน 2566
19/11/2566
นายกฯ ยินดี “แอนโทเนีย โพซิ้ว” คว้าตําแหน่งรองชนะเลิศอันดับ 1 Miss Universe 2023 ขอบคุณในการทําหน้าที่ตัวแทนประเทศ เผยแพร่ซอฟต์พาวเวอร์วัฒนธรรมไทยในเวทีระดับโลก
นายกฯ ยินดี “แอนโทเนีย โพซิ้ว” คว้าตําแหน่งรองชนะเลิศอันดับ 1 Miss Universe 2023 ขอบคุณในการทําหน้าที่ตัวแทนประเทศ เผยแพร่ซอฟต์พาวเวอร์วัฒนธรรมไทยในเวทีระดับโลก
วันที่ 19 พ.ย. 2566 นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง แสดงความยินดีกับนางสาวแอนโทเนีย โพซิ้ว มิสยูนิเวิร์สไทยแลนด์ 2023 ตัวแทนประเทศไทย ที่สามารถคว้าตําแหน่งรองชนะเลิศอันดับที่ 1 Miss Universe 2023 ในการประกวดนางงามจักรวาล ครั้งที่ 72 รอบตัดสิน (Final Competition) ที่จัดขึ้น ณ ยิมเนเซียมแห่งชาติ ในกรุงซานซัลวาดอร์ ประเทศเอลซัลวาดอร์ เช้าวันนี้ (ตามเวลาประเทศไทย)
“นายกรัฐมนตรีแสดงความยินดี ชื่นชมและขอบคุณแอนโทเนีย โพซิ้ว ที่ทําได้ทําหน้าที่ตัวแทนประเทศไทยอย่างดีที่สุด จนสามารถคว้าตําแหน่งรองชนะเลิศอันดับที่ 1 Miss Universe 2023 ซึ่งในการประกวดครั้งนี้ แอนโทเนียยังได้เผยแพร่ซอฟต์พาวเวอร์วัฒนธรรมไทยที่งดงามโดดเด่นแก่สายตาชาวโลก โดยเฉพาะชุดแต่งกายประจําชาติ ‘เทพธิดาอาณาจักรอยุธยา’ ที่ได้รับแรงบันดาลจากรูปปั้นพระแม่ธรณีในช่วงยุคสมัยอยุธยาของอาณาจักรสยามที่มีอยู่ในช่วงทศวรรษที่ 14 ถึง 18 ทั้งนี้ ถึงแม้แอนโทเนียจะไม่ได้สวมมงกุฎนางงามจักรวาล แต่การที่แอนโทเนียสามารถคว้าตําแหน่งรองชนะเลิศอันดับที่ 1 Miss Universe 2023 ก็เป็นการสร้างชื่อเสียงให้กับประเทศไทยในเวทีระดับโลก ได้ใจคนไทยทั้งประเทศและทําให้คนไทยภาคภูมิใจอย่างมาก” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-ดีอี ร่วมสัมมนา หอการค้าทั่วประเทศ ครั้งที่ 41 และเฉลิมฉลอง 90 ปีหอการค้าไทย
วันอาทิตย์ที่ 19 พฤศจิกายน 2566
ดีอี ร่วมสัมมนา หอการค้าทั่วประเทศ ครั้งที่ 41 และเฉลิมฉลอง 90 ปีหอการค้าไทย
ดีอี ร่วมสัมมนา หอการค้าทั่วประเทศ ครั้งที่ 41 และเฉลิมฉลอง 90 ปีหอการค้าไทย
วันที่ 18 – 19 พฤศจิกายน 2566 ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เข้าร่วมสัมมนาหอการค้าทั่วประเทศ ครั้งที่ 41 และร่วมงานเฉลิมฉลอง 90 ปีหอการค้าไทย โดยได้รับเกียรติจากนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ในการกล่าวปาฐกถาพิเศษ "The time to act is now พลิกวิกฤต ฟื้นเศรษฐกิจไทยให้ยั่งยืน" พร้อมมอบรางวัลผู้ว่าราชการจังหวัด "สําเภาทอง" ประจําปี 2566 โดยนายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทย งานนี้จัดขึ้นภายใต้แนวคิด Connect the dots ในการเชื่อมโยงความร่วมมือการยกระดับขีดความสามารถในการแข่งขันและการพัฒนาเพื่อการเติบโตอย่างยั่งยืน Connect-Competitive-Sustainable ณ ภิรัชฮอล์ ศูนย์นิทรรศการและการประชุมไบเทค กรุงเทพฯ
____________________
รัฐบาลไทย-ข่าวทำเนียบรัฐบาล-ก.อุตฯ ส่งมอบ "ถุงยิ้มพิมพ์ใจ MIND ไม่ทิ้งกัน" ช่วยเหลือผู้ประสบอุทกภัย จ.ระนอง และ จ.ชุมพร
วันอาทิตย์ที่ 19 พฤศจิกายน 2566
19/11/2566
ก.อุตฯ ส่งมอบ "ถุงยิ้มพิมพ์ใจ MIND ไม่ทิ้งกัน" ช่วยเหลือผู้ประสบอุทกภัย จ.ระนอง และ จ.ชุมพร
ก.อุตฯ ส่งมอบ "ถุงยิ้มพิมพ์ใจ MIND ไม่ทิ้งกัน" ช่วยเหลือผู้ประสบอุทกภัย จ.ระนอง และ จ.ชุมพร
วันที่ 17-18 พฤศจิกายน 2566 นางสาวณัฏฐิญา เนตยสุภา รองปลัดกระทรวงอุตสาหกรรม นําส่ง “ถุงยิ้มพิมพ์ใจ MIND ไม่ทิ้งกัน” ช่วยเหลือผู้ประสบอุทกภัย ภายใต้กิจกรรมโครงการ "อุตสาหกรรมรวมใจ ช่วยพี่น้องชาวไทย" เพื่อเยียวยาผู้ประกอบการและประชาชนที่ได้รับผลกระทบจากอุทกภัย โดยได้นําสิ่งของอุปโภค บริโภค และของใช้ที่จําเป็นจากหน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ แพคเป็น “ถุงยิ้มพิมพ์ใจ MIND ไม่ทิ้งกัน” นําส่งในพื้นที่จังหวัดระนอง จํานวน 1,000 ชุด และจังหวัดชุมพร จํานวน 3,000 ชุด ที่ประสบอุทกภัยน้ําท่วม โดยมีนางสาวชลาริน นิลพิฤกษ์ ผู้อํานวยการกองกลาง สํานักงานปลัดกระทรวงอุตสาหกรรม นายอนุพงษ์ กําปนาด หัวหน้าสํานักงานรัฐมนตรี นางสาวประเทือง พฤกษาพิทักษ์กุล เลขานุการกรมส่งเสริมอุตสาหกรรม นางเปมิกา ปาลวัฒน์ นักวิชาการอุตสาหกรรมชํานาญการพิเศษ รักษาการในตําแหน่งนักวิเคราะห์นโยบายและแผนเชี่ยวชาญ กรมส่งเสริมอุตสาหกรรม ข้าราชการ และเจ้าหน้าที่กระทรวงอุตสาหกรรม ร่วมนําส่ง ณ บริเวณอาคาสํานักงานปลัดกระทรวงอุตสาหกรรม และอาคาสํานักงานมาตรฐานผลิตภัณฑ์อุตสาหกรรม
รัฐบาลไทย-ข่าวทำเนียบรัฐบาล-เลขานุการรัฐมนตรีฯ ไพลิน ประชุมเตรียมการลงพื้นที่ก่อนการประชุม ครม. อย่างเป็นทางการนอกสถานที่ ครั้งที่ 1/2566 ณ จ.หนองบัวลำภู
วันอาทิตย์ที่ 19 พฤศจิกายน 2566
19/11/2566
เลขานุการรัฐมนตรีฯ ไพลิน ประชุมเตรียมการลงพื้นที่ก่อนการประชุม ครม. อย่างเป็นทางการนอกสถานที่ ครั้งที่ 1/2566 ณ จ.หนองบัวลําภู
เลขานุการรัฐมนตรีฯ ไพลิน ประชุมเตรียมการลงพื้นที่ก่อนการประชุม ครม. อย่างเป็นทางการนอกสถานที่ ครั้งที่ 1/2566 ณ จ.หนองบัวลําภู
วันที่ 15 พฤศจิกายน 2566 ดร.ไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม เป็นประธานการประชุมเพื่อเตรียมการลงพื้นที่ก่อนการประชุมคณะรัฐมนตรี (ครม.) อย่างเป็นทางการนอกสถานที่ ครั้งที่ 1/2566 โดยมีนายอดิทัต วะสีนนท์ รองอธิบดีกรมอุตสาหกรรมพื้นฐานและการเหมืองแร่ รักษาราชการแทนอธิบดีกรมอุตสาหกรรมพื้นฐานและการเหมืองแร่ นายวิฤทธิ์ วิเศษสินธุ์ รองเลขาธิการ รักษาราชการแทน เลขาธิการคณะกรรมการอ้อยและน้ําตาลทราย นายภาสกร ชัยรัตน์ ผู้ตรวจราชการกระทรวงอุตสาหกรรม รักษาการในตําแหน่ง อธิบดีกรมส่งเสริมอุตสาหกรรม อุตสาหกรรมจังหวัดอุดรธานี อุตสาหกรรมจังหวัดหนองบัวลําภู ผู้แทนจากการนิคมอุตสาหกรรมแห่งประเทศไทย และคณะผู้บริหารระดับสูง ร่วมประชุม ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม และผ่านระบบ Zoom
เลขานุการรัฐมนตรีฯ ไพลิน กล่าวว่า รัฐบาลเตรียมจัดการประชุม ครม.นอกสถานที่อย่างเป็นทางการครั้งแรก ณ จังหวัดหนองบัวลําภู พร้อมตรวจราชการกลุ่มจังหวัดอีสานตอนบน 1 ระหว่างวันที่ 3-4 ธันวาคม 2566 โดยรัฐมนตรีว่าการกระทรวงอุตสาหกรรม จะร่วมตรวจราชการ ณ จังหวัดอุดรธานี และ จังหวัดหนองบัวลําภู ซึ่ง กรมอุตสาหกรรมพื้นฐานและการเหมืองแร่ (กพร.) ได้นําเสนอข้อมูลผลการดําเนินโครงการเหมืองแร่โพแทชจังหวัดอุดรธานี ประเด็นติดตามความคืบหน้าโครงการเหมืองโพแทชตามข้อสั่งการนายกรัฐมนตรี ประโยชน์ของโครงการที่คาดว่าจะได้รับทั้งในระดับประเทศ ภูมิภาค และท้องถิ่น และรับฟังประเด็นข้อห่วงกังวลของชุมชนในพื้นที่ และแนวทางการชี้แจงทําความเข้าใจ ด้านสํานักงานคณะกรรมการอ้อยและน้ําตาลทราย (สอน.) ได้นําเสนอข้อมูลอุตสาหกรรมอ้อยและน้ําตาลทราย และโครงการที่สําคัญของ สอน. ที่ดําเนินการในพื้นที่เพาะปลูกอ้อยในพื้นที่ ส่วนกรมส่งเสริมอุตสาหกรรม ได้นําเสนอข้อมูลด้านส่งเสริม ข้อมูลสถานประกอบการ และโครงการสําคัญในพื้นที่ และได้มอบหมายให้ กพร. สอน. กสอ. และ สปอ.เตรียมข้อมูลสําหรับการลงพื้นที่ต่อไป
รัฐบาลไทย-ข่าวทำเนียบรัฐบาล-“รองนายกฯสมศักดิ์” ขานรับนโยบาย”นายกฯเศรษฐา” เดินหน้าแก้กฎหมาย เตรียมชงแก้ร่างระเบียบเยียวยา ให้ครอบคลุมเหตุสะเทือนขวัญ
วันอาทิตย์ที่ 26 พฤศจิกายน 2566
26/11/2566
“รองนายกฯสมศักดิ์” ขานรับนโยบาย”นายกฯเศรษฐา” เดินหน้าแก้กฎหมาย เตรียมชงแก้ร่างระเบียบเยียวยา ให้ครอบคลุมเหตุสะเทือนขวัญ
“รองนายกฯสมศักดิ์” ขานรับนโยบาย”นายกฯเศรษฐา” เดินหน้าแก้กฎหมาย เตรียมชงแก้ร่างระเบียบเยียวยา ให้ครอบคลุมเหตุสะเทือนขวัญ เพิ่มช่วยเยียวยาด้านจิตใจ สั่ง เร่งสื่อสารให้ประชาชนเข้าใจ หลังได้รับร้องเรียนเพียบ หวังผู้รับผลกระทบ ได้รับการช่วยเหลือจากรัฐอย่า
วันที่ๅ 26 พฤศจิกายน 2566 นายสมศักดิ์ เทพสุทิน รองนายกรัฐมนตรี เปิดเผยว่า ภายหลังตนได้มอบหมายให้สํานักงานปลัดสํานักนายกรัฐมนตรี ได้ช่วยทบทวนดูกฎหมายที่ต้องการปรับแก้ไข ให้มีความทันสมัยและสอดคล้องกับสังคมมากขึ้นนั้น ล่าสุด สปน. ได้ร่างระเบียบสํานักนายกรัฐมนตรี ว่าด้วยการรับบริจาคและการให้ความช่วยเหลือผู้ประสบสาธารณภัย (ฉบับที่..) พ.ศ. .... เพื่อปรับปรุงร่างระเบียบในหลายประเด็น ให้มีความกระชับรวดเร็ว และเป็นประโยชน์ต่อประชาชน และครอบครัวของผู้ได้รับผลกระทบมากยิ่งขึ้น โดยในการปรับปรุงเนื้อหา คือกําหนดนิยาม คําว่าสาธารณภัยเพิ่มเติม ซึ่งให้ความหมายถึงเหตุการณ์รุนแรงสะเทือนขวัญของประชาชน เพื่อที่จะได้ช่วยเหลือผู้ประสบภัยที่ได้รับผลกระทบจากเหตุการณ์รุนแรงสะเทือนขวัญ เช่น เหตุกราดยิง ที่สะเทือนใจของประชาชน เพื่อจะได้ครอบคลุมมากยิ่งขึ้น
นายสมศักดิ์ กล่าวอีกว่า ยังมีการปรับปรุงวัตถุประสงค์ของกองทุน โดยเพิ่มเติมประเด็นการฟื้นฟูสภาพจิตใจของผู้ประสบภัย เพื่อให้สามารถจ่ายเงินช่วยเหลือเยียวยาด้านจิตใจได้ตามระเบียบเพราะที่ผ่านมาระเบียบไม่ได้ระบุชัดเจนในเรื่องนี้ แต่อาศัยมติคณะกรรมการกองทุน เพื่ออนุมัติจ่ายเยียวยาดังกล่าว ขณะเดียวกัน ยังมีการแก้ไขเพิ่มเติมการจ่ายเงินกองทุนให้สามารถจ่ายเพื่อปลอบขวัญแก่ผู้บาดเจ็บและทายาทผู้เสียชีวิตได้ เพื่อให้สอดคล้องกับวัตถุประสงค์การจ่ายเงินให้แก่ผู้ได้รับผลกระทบ จากกรณีประสบภัยขนาดใหญ่ รุนแรง หรือ เป็นที่สะเทือนขวัญของประชาชน
“นี่เป็นเพียงส่วนหนึ่งเท่านั้น โดยจะมีการปรับแก้อีกหลายส่วน เพื่อให้การช่วยเหลือเยียวยาประชาชนได้รวดเร็ว และคล่องตัวขึ้น ซึ่งผมได้มอบหมายให้ทุกหน่วยงานที่เกี่ยวข้อง เร่งสื่อสารกับพี่น้องประชาชน ให้เข้าใจระเบียบการเยียวยา เพื่อที่จะได้เข้าถึงการช่วยเหลือจากภาครัฐอย่างเท่าเทียม เพราะผมได้รับการร้องเรียนจํานวนมากในช่องทางโซเชียลมีเดีย ถึงกรณีการเยียวยา เนื่องจากประชาชน ยังไม่ทราบว่า เมื่อได้รับความเดือดร้อน จะมีสิทธิได้รับการช่วยเหลืออย่างไร ซึ่งร่างระเบียบนี้ จะมีการปรับให้เยียวยาผู้เสียหายได้กว้างขึ้น และขณะนี้กําลังดําเนินการแก้ไขให้สมบูรณ์ที่สุด เพื่อให้สํานักเลขาธิการคณะรัฐมนตรี เสนอให้ที่ประชุมคณะรัฐมนตรี เห็นชอบต่อไปเพราะการปรับปรุงแก้ไขกฎหมาย เป็นหนึ่งในนโยบายที่ท่านเศรษฐา ทวีสิน นายกรัฐมนตรี ได้ให้ความสําคัญ เพื่อให้ทันสมัย และเป็นประโยชน์ต่อทั้งหน่วยงานรัฐ และประชาชน โดยเวลานี้ หลายหน่วยงาน ก็กําลังเดินหน้าทําในเรื่องนี้ จึงขอให้พี่น้องประชาชนสบายใจได้ว่า หน่วยงานรัฐพยายามที่จะเข้าไปดูแล เพื่อยกระดับความเสมอภาคให้ดียิ่งขึ้น” รองนายกรัฐมนตรี กล่าว